A 2013-as Európa-bajnokságon egyéniben és csapatban (Antal, Budai, Révész) is bronzérmet szerzett. A budapesti világbajnokságon egyéniben kikapott az észt Julia Beljajevától 13–14-re, így bronzérmet szerzett. 2014-ben az Eb-n egyéniben és csapatban is ötödik helyezést ért el. A világbajnokság egyéni versenyében szintén ötödik, csapatban negyedik volt. A 2015-ös Európa-bajnokságon egyéniben bronzérmet, csapatban hatodik helyezést szerzett. A világbajnokságon egyéniben a 9. helyen végzett. A 2016-os Európa-bajnokságon egyéniben harmadik, csapatban (Révész, Budai, Kun) negyedik lett.